16. ΝΟΜΟΣ υπ’ αριθ. 495 της 9/10 Δεκ. 1947 Περί διενεργείας ιατροδικαστών πράξεων εις το Νεκροσκοπείον Πειραιώς. Άρθρον μόνον.-1.Νεκροψίαι και ιατροδικαστικαί πραγματογνωμοσύναι πάσης φύσεως ως και αναλύσεις, παραγγελλόμεναι υπό των Δικαστικών Αρχών δύνανται να ενεργούνται εν τοις εργαστηρίοις του Νεκροσκοπείου Πειραιώς, εφαρμοζομένων κατ’ αναλογίαν των ισχυουσών διατάξεων περί διενεργείας ιατροδικαστικών πραγματογνωμοσυνών εν τοις εργαστηρίοις του Πανεπιστημίου Αθηνών και Θεσσαλονίκης. 2.Τα καθήκοντα του Διευθυντού του Νεκροσκοπείου Πειραιώς ανατίθενται δια κοινής αποφάσεως των Υπουργών Δικαιοσύνης, και Εσωτερικών εις ένα των Ιατροδικαστών Πειραιώς των εχόντων τα προσόντα τα υπό του εσωτερικού κανονισμού του Νεκροσκοπείου προβλεπόμενα. Ο ούτω διοριζόμενος Διευθυντής εξαρτάται εν τη ασκήση των τοιούτων καθηκόντων του απ’ ευθείας εκ του Υπουργείου Δικαιοσύνης (Γεν. Δ/νσιν Ποιν. Δικαιοσύνης). 3.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 6.Γ .β.16 Ιατροδικαστές

[Source: greek_legal_code_raptarchis | Tokens: 934]